cyanic-selkie/wikianc huggingface dataset:
மதுரம் சந்தோஷம்
மதுரம் சந்தோஷம் (Mathuram Santosham) ஓர் அமெரிக்க இந்திய மருத்துவர். இவர், அமெரிக்க ஐக்கிய நாடுகளின் மாநிலங்களில் ஒன்றான மேரிலாந்திலுள்ள பால்ட்டிமோர் நகரில் உள்ள ஜான்ஸ் ஹாப்கின்ஸ் புளூம்பெர்க் பொது சுகாதாரப் பள்ளியின் பேராசிரியராகவும் தலைவராகவும் உள்ளார். நீரிழப்பைத் தடுக்கவும் சிகிச்சையளிக்கவும் பயன்படுத்தப்படும் ஒரு வகை திரவ மாற்றான வாய்வழி மறுசீரமைப்பு சிகிச்சை மற்றும் குழந்தைப் பருவ தடுப்பூசிகள் குறித்த தனது பணிகளுக்காக சந்தோஷம் மிகவும் பிரபலமானவர். மேலும் இவர், பழங்குடி சமூகங்களைச் சேர்ந்தவர்களுக்கு ஆதரவளிப்பதில் கவனம் செலுத்துகிறார்.
ஆரம்பகால வாழ்க்கையும் கல்வியும்
தமிழ்நாட்டின் வேலூரில் ஜான் வில்பிரட் சந்தோஷம் மற்றும் புளோரா செல்வநாயகம் ஆகியோருக்கு இவர் பிறந்தார். இவரது தந்தை இந்திய இராஜதந்திர சேவையின் ஒரு பகுதியாக இருந்தார். இவருக்கு எட்டு வயது வரை சரியான வகுப்பறைக் கல்வி கிடைக்கவில்லை. பன்னிரெண்டாவது வயதில், இவர், ஐக்கிய இராச்சியத்தின் கிளாஸ்கோவுக்குச் சென்றார். அங்கு இவர் ஓர் உறைவிடப் பள்ளியில் பயின்றார். அந்த இளம் வயதிலேயே, தான் ஒரு மருத்துவர் ஆக வேண்டுமெனெ நினைத்தார். மேலும் இவரது ஆசிரியரான மிஸ் கிராண்ட் இவருக்கு வழிகாட்டினார். பாண்டிச்சேரியில் உள்ள ஜவகர்லால் பட்ட மேற்படிப்பு மருத்துவக்கல்வி மற்றும் ஆராய்ச்சி நிறுவனத்தில் மருத்துவம் பயின்றார். தனது கல்லூரியின் இறுதி ஆண்டில், இவரது தாயார் ஒரு குறிப்பிடத்தக்க பக்கவாதத்தால் பாதிக்கப்பட்டு இறந்தார். 1970இல் பட்டம் பெற்ற பிறகு, சந்தோஷம் பால்ட்டிமோர் சென்றார். அங்கு தேவாலய மருத்துவமனையில் ஒரு பயிற்சித் திட்டத்தில் சேர்ந்தார். இந்தப் பயிற்சியினால் ஏமாற்றமடைந்த இவர் பின்னர் ஜான்ஸ் ஹாப்கின்ஸ் பல்கலைக்கழகத்தில் சேர்ந்தார். அங்கு இவருக்கு அமெரிக்க மருத்துவரான பிராட்லி சாக் என்பவர் வழிகாட்டினார். அங்கு இவர் பொது சுகாதாரத்தில் முதுகலைப் பட்டம் பெற்றார்
ஆராய்ச்சியும் தொழிலும்
1980களின் முற்பகுதியில், இவர் ஐக்கிய அமெரிக்காவிலுள்ள தொல்குடி அமெரிக்கர் மற்றும் அலாஸ்கா தொல்குடி சமூகங்களின் ஆரோக்கியத்தில் அக்கறை காட்டினார். இவரது ஆராய்ச்சி தென்மேற்கு பழங்குடியினரின் பாரம்பரியத்திலிருந்து கற்றுக் கொள்ளவும், பயிற்சி மற்றும் அதிகாரமளித்தல் மூலம் பழங்குடியினரின் ஆரோக்கியத்தை மேம்படுத்தவும் முயன்றது. தொற்று நோய்கள், போதைப் பொருள் பயன்படு, எயிட்சு]] மற்றும் நீரிழிவு உள்ளிட்ட நோய்கள் தொல்குடி சமூகங்களுக்கு மிகவும் முக்கியமான சுகாதார பிரச்சினைகளென இவர் கருதினார். இந்தப் பணியின் ஒரு பகுதியாக, வயிற்றுப்போக்கினால் ஏற்படும் நீரிழப்புக்கு சிகிச்சையளிக்க வாய்வழி மறுசீரமைப்பு சிகிச்சையை (இப்போது பெடியலைட் என அழைக்கப்படுகிறது) கொண்டு வந்தார். அந்த காலத்தில், மருத்துவ சமூகம் பெடியலைட்டின் செயல்திறன் குறித்து சந்தேகம் கொண்டிருந்தது. சந்தோஷம் சிகிச்சையை மறுசீரமைத்தார். பரிந்துரைக்கப்பட்ட அளவுகளை அடையாளம் காண்பதில் பெற்றோருக்கு ஆதரவாக சேவைகள் வழங்கும் தொழிலாளர்கள் குழுவுக்கு பயிற்சி அளித்தார். போர்ட் அப்பாச்சி இந்தியப் பகுதிகளில் இவர் ஒரு வெற்றிகரமான ஆராய்ச்சி சோதனையை நிறுவினார். இது பெடியலைட்டின் தாக்கத்தை நிரூபித்தது. மேலும், நோய்வாய்ப்பட்ட குழந்தைகள் தங்கள் நோய்காலம் முழுவதும் உணவை சாப்பிட்டால் அவர்கள் விரைவாக முன்னேறுவார்கள் என்பதைக் காட்டியது. இந்த சிகிச்சையானது ஐம்பது மில்லியன் உயிர்களைக் காப்பாற்றியது என்று பின்னர் மதிப்பிடப்பட்டது. 1991 ஆம் ஆண்டில் இவர், ஜான்ஸ் ஹாப்கின்ஸ் அமெரிக்க சுகாதார மையத்தை நிறுவினார். அதை இவர் பதினைந்து ஆண்டுகள் இயக்கியுள்ளார்.
வட அமெரிக்காவில், பூர்வீக அமெரிக்கர்கள் தடுப்பூசி-தடுக்கக்கூடிய நோய்களால் இறப்பதற்கான வாய்ப்புகள் அதிகம். ரோட்டா வைரசு, இன்புளூயன்சா வகை பி மற்றும் நிமோகோகல் தடுப்பூசி உள்ளிட்ட பல குழந்தை பருவ தடுப்பூசிகளுக்கான செயல்திறன் சோதனைகளை சந்தோஷம் வழிநடத்தினார். இந்த தடுப்பூசிகளை பரப்ப சந்தோஷம் பூர்வீக அமெரிக்க சமூகங்களுடன் நெருக்கமாக பணியாற்றினார். பூர்வீக நவாஜோ மக்களின் குழந்தைகளில் ஹீமோபிலஸ் இன்புளூயன்சா வகை பி குழந்தைத் தடுப்பூசி பற்றிய இவரது செயல்திறன் ஆய்வுகள் வட அமெரிக்காவில் வைரசை அகற்றுவதற்கு காரணமாக அமைந்தன. பின்னர் இவர் 37 மில்லியன் டாலர் தடுப்பூசிகள் மற்றும் நோய்த் தடுப்புக்கான உலகளாவிய கூட்டணியின் முன்முயற்சியைத் தொடங்கினார். இது வளரும் நாடுகளில் இணைந்த தடுப்பூசியைப் பயன்படுத்த முயன்றது. ஆய்வு தொடங்கியபோது, கூட்டணியின் ஆதரவுக்கு தகுதியான நாடுகளில் 20% மட்டுமே தடுப்பூசியை அறிமுகப்படுத்தியிருந்தன. 2014 ஆம் ஆண்டளவில், கூட்டணி தகுதி வாய்ந்த நாடுகளில் 95% க்கும் அதிகமானோர் தங்கள் தேசிய நோய்த்தடுப்பு திட்டங்களில் தடுப்பூசியை அறிமுகப்படுத்தியுள்ளனர். தடுப்பூசி 2020 க்குள் ஏழு மில்லியன் உயிர்களைக் காப்பாற்றியிருக்கும் என்று தடுப்பூசிகள் மற்றும் நோய்த்தடுப்புக்கான உலகளாவிய கூட்டணி மதிப்பிட்டுள்ளது.
மேற்கோள்கள்
பகுப்பு:வாழும் நபர்கள் பகுப்பு:மருத்துவர்கள் பகுப்பு:மருத்துவ வரலாறு
தாங்குதளம்
thumb|300px|right|திராவிடக் கட்டிடக்கலை உறுப்புக்கள் தாங்குதளம் என்பது சிற்பநூல் விதிகளின்படி அமைக்கப்படுகின்ற இந்தியாவின் மரபுவழிக் கட்டிடங்களின் உறுப்புக்களில் ஒன்றான அடித் தளத்தைக் குறிக்கும். தொடக்ககாலக் கட்டிடங்களின் உறுப்புகளில் நிலத்தின்மேற் அமைக்கப்பட்ட முதல் உறுப்பு இதுவாகவேயிருந்தது. பிற்காலங்களில் உபபீடம் எனப்படும் இன்னொரு உறுப்பு தாங்குதளத்தின் கீழ் அமைக்கப்படுவது வழக்கமாயிற்று. சிற்பநூல்களில் உபபீடங்கள் பற்றி விபரிக்கப்பட்டிருப்பினும் கட்டிடங்களின் அடித்தளமாகக் கருதப்படுவது தாங்குதளமே.
பெயர்கள்
சிற்பநூல்கள் இதனை வடமொழியில் பொதுவாக அதிஷ்டானம் எனக் குறிப்பிட்டாலும், இந்நூல்களில் தாங்குதளத்துக்குப் பல்வேறு பெயர்கள் வழங்குகின்றன. மயமதம், கசியப சிற்பசாஸ்திரம் ஆகிய நூல்களில் கீழே பட்டியலிடப்பட்டுள்ளவை உட்படப் பல பெயர்கள் காணப்படுகின்றன.
துணையுறுப்புக்கள்
thumb|300px|right|ஒரு பாதபந்தத் தாங்குதள அமைப்பு தாங்குதளங்கள் ஒன்றின்மேலொன்றாக வரிவரியாக அல்லது பல படைகளாக அமைகின்ற துணையுறுப்புக்களின் சேர்க்கையால் உருவாக்கப்படுகின்றன. இத் துணையுறுப்புக்களில், உபானம், ஜகதி, குமுதம், கும்பம், பத்மம், கம்பம், கண்டம், பட்டிகை, வாஜனம், கபோதம், பிரதி என்பன அடங்குகின்றன. இத் துணை உறுப்புக்கள், பல்வேறு வடிவவியல் வடிவங்களிலான வெட்டுமுகங்களுடன் பிதுக்கங்களாகவோ அல்லது உள்ளடங்கியோ ஒன்றுடனொன்று தொடர்புகொண்டு அடுக்கடுக்காக அமைகின்றன. இத் துணை உறுப்புக்களின் பயன்பாடு, இட அமைவு, உருவ ஒற்றுமை என்பவற்றைக் கருத்தில் கொண்டு இவற்றுக்குப் பெயரிடப்பட்டுள்ளதை அவதானிக்கலாம். எடுத்துக்காட்டாக, குமுதம், பத்மம் ஆகிய பெயர்கள் முறையே குமுத மலர், தாமரை மலர் ஆகிய மலர்களின் வடிவங்களையொத்த வெட்டுமுகத் தோற்றத்தைக் கொண்டிருப்பதனால் ஏற்பட்டவை.
தாங்குதள வகைகள்
இவற்றின் வேறுபாடுகளாக மயமதம் 14 துணை வகைகளையும், காசியப சிற்பசாஸ்திரம் 22 துணை வகைகளையும் குறிப்பிடுகின்றன.
இவற்றையும் பார்க்கவும்
பகுப்பு:இந்தியக் கட்டிடக்கலை பகுப்பு:திராவிடக் கட்டிடக்கலை அடிப்படை உறுப்புகள்
சீழ்
thumb|இமைப்படல அழற்சியால் சீழ் வடியும் கண் சீழ் என்பது பாக்டீரியா (அ) பூஞ்சையின் தாக்கத்தால் நோய்த்தொற்று அடைந்த பகுதியிலிருந்து வழியும் ஒரு வகையான வெள்ளை-மஞ்சள், மஞ்சள் (அ) மஞ்சள்-பழுப்பு நிறக் கசிவு ஆகும். சீழ் கட்டியிருப்பது வெளியில் தெரிந்தால், அது கொப்புளம் (அ) கட்டி எனப்படும். தோலுக்கு அடியில் சீழ் படிந்திருந்தால், அது பரு எனப்படும்.
பயோஜெனிக் பாக்டீரியா
பல வகை பாக்டீரியாக்கள், சீழ் உருவாக்கத்தில் பெரும்பங்கு வகிக்கின்றன. :
மேற்கோள்கள்
பகுப்பு:மருத்துவ கலைச்சொற்கள் பகுப்பு:நோய் அறிகுறிகள்
தெற்றுப்பல்
தெற்றுப் பற்கள் (supernumerary teeth அல்லது hyperdontia, ஹைப்பர்டோன்டியா) என்பது மனிதனின் பற்கட்டமைப்பில் மிகையாக உருவாகும் பல் அமைப்பாகும்.இதனால் சராசரிப் பல் அமைப்பில் பாதிப்பு ஏற்படுகிறது
வெளி இணைப்புகள்
பகுப்பு:பல் பகுப்பு:பல் மருத்துவம் பகுப்பு:நோய்கள்
மெத்தில் பைசல்பேட்டு
மெத்தில் பைசல்பேட்டு (Methyl bisulphate) என்பது CH4O4S என்ற மூலக்கூற்று வாய்ப்பாடு கொண்ட ஒரு வேதிச்சேர்மம் ஆகும். கந்தக அமிலத்தினுடைய ஒற்றை-மெத்தில் எசுத்தரான மெத்தில் பைசல்பேட்டு, இருமெத்தில் சல்பேட்டை ((CH3)2SO4 ) நீராற்பகுப்பு செய்யும் போது இடைநிலை விளைபொருளாக உருவாகிறது:.
1993 ஆம் ஆண்டு மெத்தில் பைசல்பேட்டு கண்டறியப்பட்டு பரவலாக்கப்பட்டது. மீத்தேனை சில பாதரசச் சேர்மங்கள் முன்னிலையில், தெரிவுத்திறன் மிக்க அடர் கந்தக அமிலத்துடன் சேர்க்கும் போது மெத்தில் பைசல்பேட்டு உருவாகிறது. இங்கு பாதரசச் சேர்மங்கள் வினையூக்கியாகச் செயல்படுகின்றன. எனினும், பாதரசச் சேர்மங்களின் நச்சுத்தன்மை காரணமாக 1998 ஆம் ஆண்டு வரையில் மெத்தில் பைசல்பேட்டு தயாரிப்பு தடைபட்டிருந்தது. பிளாட்டினம் அணைவுச்சேர்மங்கள் வினையூக்கியாக செயல்படுவது அறியப்பட்ட பின்னர், மீத்தேன் SO3 மற்றும் O2 வாயுக்களால் மெத்தில் பைசல்பேட்டாக மாற்றப்பட்டது. இதைத்தொடர்ந்து இச்சேர்மத்தின் பயன்பாடுகள் வெளிச்சத்திற்கு வந்தன
இயற்கையில் பெருமளவு கிடைக்கும் மீத்தேன் வாயுவை, குறைந்த செலவில் அதிகப்பயனுடைய மெத்தனாலாக மாற்றுவதற்கான ஒரு தயாரிப்பு முறைக்கு மேற்கண்ட இந்தகண்டுபிடிப்பு வழிவகுத்தது. இச்செயல்முறையானது Pt-CH3 தொகுதி வழியாக மேற்கொள்ளப்பட வேண்டும் என்று முன்மொழியப்பட்டது.
(CH3)SO4− அயனியைக் கொண்டுள்ள உப்புகள் பொதுவாக வர்த்தகரீதியாகக் கிடைக்கின்றன, உதாரணம்: திரிசு(2-ஐதராக்சியெத்தில்)மெத்திலமோனியம் மெத்தில்சல்பேட்டு (CAS #29463-06-7).
மேற்கோள்கள்
பகுப்பு:கரிம சல்பேட்டுகள் பகுப்பு:மெத்தில் எசுத்தர்கள்
பஜாஜ் பின்சர்வ்
பஜாஜ் பின்சர்வ் (Bajaj Finserv) இந்தியாவைச் சேர்ந்த வங்கி அல்லாத நிதிச் சேவை நிறுவனமாகும். இதன் தலைமையிடம் மஹாராட்டிரா மாநிலத்தின் புனே நகரில் உள்ளது. இந்நிறுவனமானது கடன், சொத்து மேலாண்மை, செல்வ மேலாண்மை மற்றும் காப்பீடு சேவைகளை வழங்குகிறது. நிதி சேவைகள் மட்டுமல்லாது காற்றாலை மூலமான மின்சார உற்பத்தியிலும் இந்த நிறுவனம் கால்பதித்துள்ளது. பஜாஜ் அல்லியன்ஸ் ஆயுள் காப்பீடு நிறுவனம் மற்றும் பஜாஜ் அல்லியன்ஸ் பொது காப்பீடு நிறுவனம் ஆகியன இந்த நிறுவனத்தின் துணை நிறுவனங்களாகும். இந்த நிறுவனம் 2007 ஆம் ஆண்டு பஜாஜ் ஆட்டோ நிறுவனத்தில் இருந்து பிரிந்து புது நிறுவனமாக உதயமானது
மேற்கோள்கள்
பகுப்பு:நிப்டி_50_நிறுவனங்கள்
மாங்குடி செல்லியம்மன் கோயில்
மாங்குடி செல்லியம்மன் கோயில் தமிழ்நாட்டில் தஞ்சாவூர் மாவட்டம், மாங்குடி என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயிலில் மாரியம்மன், பலீபீடம், மூஞ்சூறு சன்னதிகளும், மாரியம்மன் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இசுக்கார்பரோ நகர் நடுவம்
இசுக்கார்பரோ நகர் நடுவம் (ஸ்கார்பரோ டௌன் சென்டர் என்றும் அழைக்கப்படுகிறது) என்பது கனடாவின் டொராண்டோவில் உள்ள ஒரு பேரங்காடித் தொகுதி (Shopping Mall). இது ஸ்கார்பரோவின் 300 பரோ டிரைவ் பகுதியில் அமைந்துள்ளது.
1972 ஆம் ஆண்டு கட்டப்பட்ட இவ்வங்காடி மே 2, 1973-இல் திறக்கப்பட்டது. இங்குள்ள குறிப்பிடத்தக்க பேரங்காடிகள்:
பகுப்பு:இசுக்கார்பரோ
சீர்காழி தொடருந்து நிலையம்
வெளி இணைப்புகள்
பகுப்பு:மயிலாடுதுறை மாவட்டத்திலுள்ள தொடருந்து நிலையங்கள் பகுப்பு:திருச்சிராப்பள்ளி தொடருந்து கோட்டம்
வி. கே. கோதண்டராமன்
'''வி. கே. கோதண்டராமன்''' (V. K. Kothandaraman) ஓர் இந்திய அரசியல்வாதியும் தமிழக சட்டமன்றத்தின் குடியாத்தம் சட்டமன்றத் தொகுதியின் முன்னாள் உறுப்பினரும் ஆவார். 1957 ஆவது ஆண்டில் நடந்த தமிழ்நாடு சட்டமன்றத் தேர்தலில் வென்று முதல்முறையாக சட்டமன்ற உறுப்பினரானார். தொடர்ந்து, 1967 ஆவது ஆண்டில் நடைபெற்ற சட்டமன்றத் தேர்தலிலும், 1977 ஆவது ஆண்டில் நடந்த சட்டமன்றத் தேர்தலிலும் குடியாத்தம் தொகுதியில் இந்திய பொதுவுடமைக் கட்சி (மார்க்சியம்) சார்பில் போட்டியிட்டு வெற்றி பெற்றார்.
பிஸ்ராம்பூர் சட்டமன்றத் தொகுதி
பிஸ்ராம்பூர் சட்டமன்றத் தொகுதி என்பது ஜார்க்கண்டின் சட்டமன்றத்துக்கான தொகுதியாகும். இது பலாமூ மக்களவைத் தொகுதிக்கு உட்பட்டது.
பகுதிகள்
இந்த தொகுதியில் கீழ்க்காணும் பகுதிகள் சேர்க்கப்பட்டுள்ளன.
சான்றுகள்
பகுப்பு:ஜார்க்கண்டின் சட்டமன்றத் தொகுதிகள் பகுப்பு:பலாமூ மாவட்டம்
கலத்தப்பம்
கலத்தப்பம் (Kalathappam) என்பது கேரளத்தில் வடக்கு மலபார் கடற்கரைப்பகுதிகளில் அதிலும் குறிப்பாக கண்ணூர் காசர்கோடு பகுதிகளில் வாழும் மக்களின் சிற்றுண்டி வகை ஆகும். மங்களூரில் பெர்ரி பகுதியில் வாழும் இஸ்லாம் சமூக மக்கள் இதனை கலத்தப்பா எனவும் அழைப்பர்.
தேவையான பொருள்கள்
சிவப்பு அரிசி, நீர், தேங்காய் எண்ணெய், வெல்லம், வதக்கிய பெரிய வெங்காயம் அல்லது சிறிய வெங்காயம், தேங்காய் துருவல்கள், கொத்துமல்லி இலை.
செய்முறை
பாரம்பரியமாக காசர்கோடில் கல்தாப்பத்தை சமைக்கும் முறையானது பிற இடங்களிலிருந்து சற்று வேறுபட்டது. அரிசி மாவு, தேங்காய் துருவல்கள், வறுத்த வெங்காயம், கொயத்துமல்லி இலை ஆகியவற்றை நீர் சேர்த்து நன்கு கலந்து நன்கு காய்ந்த தேங்காய் எண்ணெயில் தோசை போல் வார்த்து பொன்னிறமாக வெந்ததும் சூடாக பரிமாறப்படுகிறது.
சான்றுகள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:தென்னிந்திய சமையல்
கருந்தலை கடற்காக்கை
கருந்தலைக் கடற்காக்கை ( Black-headed gull, Croicocephalus ridibundus ) என்பது ஒரு சிறிய கடற்காக்கையாகும். இது ஐரோப்பா உள்ளிட்ட பலேர்க்டிக் பகுதியிலும், கடலோர கிழக்கு கனடாவிலும் இனப்பெருக்கம் செய்கிறது. இதில் பெரும்பாலான பறவைகள் குளிர்காலத்தில் தெற்கு நோக்கி வலசை போகின்றன. ஆனால் சில பறவைகள் ஐரோப்பாவின் மித வெப்ப மண்டல மேற்குப் பகுதிகளில் வாழ்கின்றன. வடகிழக்கு வட அமெரிக்காவிலும் சிறிய எண்ணிக்கைகள் காணப்படுகின்றன. அங்கு இது முன்னர் சாதாரன கருந்தலை கடற்காக்கை என்று அறியப்பட்டது. பல கடற்காக்கைகளைப் போலவே, இது முன்பு லாரஸ் பேரினத்துக்கு உட்பட்டதாக வைக்கப்பட்டிருந்தது.
இதன் விலங்கியல் பெயரில் உள்ள இனப்பெயரான க்ரோயிகோசெபாலஸ் என்ற சொல் பண்டைய கிரேக்கச் சொற்களான க்ரோய்ஸோ, "நிறம்" மற்றும் கெபாலே, "தலை" ஆகியவற்றின் சேர்க்கையில் உருவாக்கபட்டது. அதேபோல சிறப்பினப் பெயரான ரைபண்டஸ் என்பது இலத்தீன் மொழியில் "சிரிப்பது" என்பது பொருளாகும்.
விளக்கம்
இந்தக் கடற்காகம் 37 –   நீளமும், 94 –  இறக்கை அகலமும்,  எடைகள்190-400 g கொண்டது.
இப்பறவை பறக்கும்போது, இறக்கையின் வெளி விளிம்பு வெள்ளையாக தெரிவது இதை அடையாளங் கண்டுகொள்ள துணை செய்யும். கோடைக் காலத்தில் முதிர்ந்த பறவைகளின் தலை சாக்லேட்-பழுப்பாக (தொலைவில் இருந்து கருப்பு நிறமாகத் தெரிந்தாலும், கருப்பு நிறம் அல்ல) இருக்கும். உடலின் மேற்பகுதி சாம்பல் நிறமாகவும், இறக்கை முனைகள் கருப்பாகவும், அலகுமு, கால்களும் சிவப்பாகவும் இருக்கும். குளிர்காலத்தில் தலையின் நிறம் வெளுத்து போய், இரண்டு கரும் புள்ளிகள் மட்டுமே இருக்கும். முதிர்ச்சியடையாத பறவைகளின், உடலின் பெரும்பகுதியில் பழுப்பு நிற புள்ளிகளும், வாலில் ஒரு கருப்பு பட்டையுடனும் இருக்கும். பாலினங்களுக்கு இடையே இறகுகளில் எந்த வேறுபாடும் இல்லை.
கருந்தலை கடற்காகம் ஒரு துணிச்சலான, சூழலுக்கு ஏற்ப மாறிக்கொள்ளும் பறவை ஆகும். இது நகரங்களில் உள்ள பூச்சிகள், மீன்கள், விதைகள், புழுக்கள், குப்பைகள், அழுகிய இறைச்சி, உழுத வயல்களில் உள்ள முதுகெலும்பற்ற உயிர்கள் போன்றவற்றை வேறுபாடின்றி உண்கிறது. இது அவ்வளவாக ஒலி எழுப்பாத இனமாகும். குறிப்பாக கூட்டங்களில் "க்ரீ-ஆர்" என்ற அழைப்பு இருக்கும். இதன் அறிவியல் பெயரின் பொருள் சிரிக்கும் கடற்காகம் என்பதாகும்.
இந்த இனம் முதிர்ச்சி அடைய இரண்டு ஆண்டுகள் ஆகும். பெரும்பாலான கடற்காகங்களைப் போலவே, கருந்தலை கடற்காகங்களும் நீண்ட காலம் வாழும் பறவைகள் ஆகும். அதிகபட்ச வயது குறைந்தது 32.9 ஆண்டுகள் என காடுகளில் பதிவு செய்யப்பட்டுள்ளது. மேலும் 63 வயதுடைய பறவையைப் பற்றிய ஐயத்துக்குரிய தகவல் இப்போது நம்பப்படுகிறது.
பரவல்
கருந்தலைக் கடற்காகம் ஐரோப்பாவின் பெரும்பகுதிகளில் காணப்படுகின்றது. இது யப்பான் மற்றும் கிழக்கு சீனா வரை பாலேர்டிக் முழுவதும் காணப்படுகிறது. சிறிய எண்ணிக்கையிலான பறவைகள் வடகிழக்கு கனடாவிலும் இனப்பெருக்கம் செய்கின்றன. மேலும் குளிர்காலத்தில் வடகிழக்கு வட அமெரிக்காவில் வர்ஜீனியா வரை தெற்கே காணப்படுகின்றன. பெரும்பாலும் இதேபோன்ற தோற்றமுடைய போனபார்டேஸ் கடற்காகம் மற்றும் சில கரீபியன் தீவுகளிலும் காணப்படுகின்றன. கரோலினா கடற்கரையில் மிகவும் அரிதான மாறுமியல்புடைய கடற்காகமாக பதிவு செய்யப்பட்டுள்ளது.
முட்டை ஓட்டை அகற்றுதல்
முட்டை ஓட்டை அகற்றுதல் என்பது குஞ்சு பொரித்தவுடன் பறவைகளிடத்தில் காணப்படும் ஒரு நடத்தை ஆகும். இது பெரும்பாலும் வேட்டையாடிகளிடமிருந்து ஏற்படும் அபாயத்தைக் குறைக்கும் செயலாகும். முட்டை ஓடுகளை அகற்றுவதால் வேட்டையாடிகளின் பார்வையில் கூடு படுவதை தவிர்க்கும் ஒரு முறையாகும். அதாவது முட்டை ஓடுகளை கூட்டில் இருந்து அகற்றுவது என்பது உருமறைப்புக்கு ஏற்ற ஒரு செயல்பாடாகும். முட்டை ஓடுகள் கூட்டில் இருந்து எவ்வளவு தொலைவுக்கு அப்புறப்படுத்தப் படுகிறதோ, அந்த அளவுக்கு வேட்டையாடப்படும் அபாயம் குறையும். கருந்தலை கடற்காகத்தின் முட்டைகளை பல்வேறு வகையான பறவைகள், நரிகள், பிற கருந்தலை கடற்காகங்களும் கூட வேட்டையாடுகின்றன. வேட்டையாடி விலங்குகள் அருகில் இருக்கும்போது தாய்ப் பறவகள் ஒருவித ஆக்ரோசத்தை காட்டினாலும், முதல் 30 நிமிடங்களில், குஞ்சுகளின் பெற்றோர்கள் வேட்டையாடிகளின் கவனத்தை சிதறடிக்கும் போது, குஞ்சுகளை மற்ற கருந்தலைக் கடற்காகங்கள் எளிதாக எடுத்துக்கொள்ளக்கூடும்.
வெளி இணைப்புகள்
பகுப்பு:ஆப்பிரிக்கப் பறவைகள் பகுப்பு:யப்பானியப் பறவைகள்
அஜ்மீர்
அஜ்மீர் (ஆங்கிலம்:Ajmer), இந்தியாவின் இராஜஸ்தான் மாநிலத்தில் அமைந்துள்ள அஜ்மீர் மாவட்டத்தில் இருக்கும் ஒரு நகராட்சி மன்றம் ஆகும். ஆரவல்லி மலைத்தொடர்களால் சூழப்பட்டுள்ள இந்த நகரம் பிருத்திவிராச் சௌகான் என்னும் புகழ் பெற்ற மன்னனின் தலைநகரங்களில் ஒன்றாக இருந்தது.
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 472 மீட்டர் (1548 அடி) உயரத்தில் இருக்கின்றது.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 485,197 மக்கள் இங்கு வசிக்கின்றார்கள். இவர்களில் 52% ஆண்கள், 48% பெண்கள் ஆவார்கள். அஜ்மீர் மக்களின் சராசரி கல்வியறிவு 74% ஆகும், இதில் ஆண்களின் கல்வியறிவு 80%,  பெண்களின் கல்வியறிவு 68% ஆகும். இது இந்திய தேசிய சராசரி கல்வியறிவான 59.5% விட கூடியதே. அஜ்மீர் மக்கள் தொகையில் 12% ஆறு வயதுக்குட்பட்டோர் ஆவார்கள்.
ஆதாரங்கள்
பகுப்பு:இராஜஸ்தான் மாநிலத்திலுள்ள ஊர்களும் நகரங்களும் பகுப்பு:அஜ்மேர் மாவட்டம்
தமிழ் குறும்படம்
தமிழ் குறும்படம் (Tamil Short film) என்பது ஒரு நிகழ்வை, கருத்தை, கதையை குறுகிய நேரத்தில் அழுத்தமாக தொழில்நுட்ப நேர்த்தியுடன் படக்காட்சியாக வெளிப்படுத்துவதை குறும்படம் எனலாம். தமிழ் மொழியில் வெளியிடப்படும் குறும்படம் தமிழ் குறும்படம் ஆகும்.
மிகக் குறைந்த பணச்செலவு,வசதிகள் கொண்டு உருவாக்கப்படும் பல படங்கள் படைப்பாளியின் திறனை வெளிப்படுத்துகின்றன. பெரும்பாலும் ஆர்வலர்களால் உருவாக்கப்படும் இவ்வகை திரைப்படங்கள் குறித்து பரவலான விழிப்புணர்ச்சி பொதுமக்களிடையே எழுப்பிட தமிழ் ஸ்டூடியோ போன்ற சில அமைப்புகள் குறும்பட வட்டங்களை நடத்துகின்றன. அனைத்துலக அளவிலும் கனடா ,சிங்கப்பூர் போன்ற நாடுகளில் தமிழ் குறும்பட திரைவிழாக்கள் நடத்தப்பட்டு பரிசுகள் வழங்கப்படுகின்றன.
ஆன்மிக உளவியல்
ஆன்மிக உளவியல் ஆய்வுகள் தனியார் அன்பளிப்புக்களின் பண உதவியினால் சில வேறு நாடுகாளின் தனியார் அமைப்புக்களால் பெரிய அளவில் நடத்தப்படுகின்றன.
உசாத்துணை
பகுப்பு:ஆன்மிக உளவியல்
சொக்கலிங்க பாகவதர்
ரம்பையின் காதல் படத்தில் நடித்ததற்காகத் தங்கப்பதக்கம் பெற்றவர். அதன் பின், பாலு மகேந்திராவின் வீடு, சந்தியா ராகம் படங்களில் நடித்த பிறகுதான் பரவலாக அறியப்பட்டார். இந்தப் படங்களில் நடித்ததன் மூலம் தேசிய விருதும் பெற்றார்.
வாழ்க்கைக் குறிப்பு
சொக்கலிங்க பாகவதர் சிறு வயதிலேயே நன்றாகப் பாடக்கூடியவர். இவரது குரல் இனிமையைக் கேட்டு 1921-ல் காளி என். ரத்தினம் தான் நடித்துக் கொண்டிருந்த 'மதுரை ஒரிஜினல் பாய்ஸ் கம்பெனி'யில் இவரைச் சேர்த்துவிட்டார். 'சத்தியவான் சாவித்திரி' நாடகத்தில் 'காக்க வேணும் ராமா' எனும் பாட்டை பாடினார். அதன் பின்னர் திருப்பாப்புலியூர், பாண்டிச்சேரி போன்ற இடங்களில் நாடகங்களில் நடித்து, இறுதியில் சென்னை வந்து சேர்ந்தார். 1922-இல் 'மதுரை பால மீன ரஞ்சனி சங்கீத சபை'யில் சேர்ந்து நடித்தார்.
பாகவதர் பெயர்
1934 ஆம் ஆண்டு சென்னையில் மியூசிக்கல் புராடக்ஸ் லிமிடெட் (Musical Products Ltd.) என ஒரு கம்பெனி உருவானது. இவர்கள் 10 அங்குல விட்டமுடைய இசைத்தட்டுகளை அறிமுகப்படுத்தினார்கள். வழமையான 78 ஆர்.பி.எம். இசைத்தட்டுகள் 12 அங்குல விட்டம் கொண்டிருக்கும். அவற்றில் மூன்றரை நிமிடம் வரையான பதிவுகளை செய்தார்கள். ஆனால் இந்த 10 அங்குல இசைத்தட்டுகளில் நான்கரை நிமிடம் வரையான பதிவுகளைச் செய்ய முடிந்தது. இந்த இசைத்தட்டுகள் புரோட்காஸ்ட் (Broadcast) என்ற (label) லேபிளைக் கொண்டிருந்தன. இதனால் சாதாரண மக்கள் புரோட்காஸ்ட் ரெக்கார்ட் கம்பெனி என இந்த நிறுவனத்தைக் குறிப்பிட்டனர். இந்த நிறுவனம் தனது முதல் வெளியீடாக ஏழு இசைத்தட்டுகள் கொண்ட சீதா கல்யாணம் என்ற தொகுதியை வெளியிட்டது. 7 இசைத்தட்டுகளும் ஒரு உலோகப் பேழையில் பொதியாக்கப்பட்டு 11 ரூபா 4 அணாவுக்கு விற்பனை செய்யப்படுவதாக சுதேசமித்திரன் பத்திரிகையில் விளம்பரம் வெளியானது. இந்த சீதா கல்யாணம் இசைத்தட்டுத் தொகுதியிலுள்ள பாடல்களைத் தான் பாடியதாகவும் அதனால் அந்த நிறுவனம் தம்மை பாகவதர் எனப்பெயரிட்டு அழைத்ததாகவும் சொக்கலிங்க பாகவதர் ஒரு தமிழ் இணைய இதழுக்கு அளித்த நேர்காணலில் குறிப்பிட்டுள்ளார்.
சன் டிவியில் தொடராக வந்த 'குடும்பம்' உட்பட சில தொலைக்காட்சித் தொடர்களிலும் இவர் நடித்தார்.
விருது
இவரது 90 வயதில் தமிழக அரசு கலைமாமணி விருதும், குடியிருக்க வீடும் வழங்கி கௌரவிக்கப்பட்டார்.
வெளி இணைப்புகள்
பகுப்பு:தமிழ்த் திரைப்பட நடிகர்கள் பகுப்பு:கலைமாமணி விருது பெற்றவர்கள் பகுப்பு:2002 இறப்புகள் பகுப்பு:1907 பிறப்புகள்
அக்பர்பூர்
அக்பர்பூர் (ஆங்கிலம்:Akbarpur), இந்தியாவின் உத்தரப் பிரதேசம் மாநிலத்தில் அமைந்துள்ள அம்பேத்கர் மாவட்டத்தில் உள்ள ஒரு பேரூராட்சி ஆகும்.
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 133 மீட்டர் (436 அடி) உயரத்தில் இருக்கின்றது.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 17,368 மக்கள் இங்கு வசிக்கின்றார்கள். இவர்களில் 53% ஆண்கள், 47% பெண்கள் ஆவார்கள். அக்பர்பூர் மக்களின் சராசரி கல்வியறிவு 57% ஆகும், இதில் ஆண்களின் கல்வியறிவு 62%, பெண்களின் கல்வியறிவு 51% ஆகும். இது இந்திய தேசிய சராசரி கல்வியறிவான 59.5% விட குறைந்ததே. அக்பர்பூர் மக்கள் தொகையில் 18% ஆறு வயதுக்குட்பட்டோர் ஆவார்கள்.
ஆதாரங்கள்
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
கோடாங்குடி கார்க்கோடநாதசுவாமி கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கார்க்கோடநாத சுவாமி, கைவல்லி அம்மன் சன்னதிகளும், நர்த்தனவிநாயகர், பெருமாள், சண்டிகேஸ்வரர், தனலெட்சுமி உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. பிரதோஷம் மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:நாகபட்டினம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அமிலச் சிவப்பு 13
அமிலச் சிவப்பு 13 (Acid Red 13) என்பது C20H12N2Na2O7S2 என்ற மூலக்கூற்று வாய்ப்பாட்டால் விவரிக்கப்படும் ஓர் அசோ சாயமாகும். ஒரு சோடியம் உப்பாக இச்சாயம் உற்பத்தி செய்யப்படுகிறது. திண்ம நிலையில் காணப்படும் மாதிரிகள் அடர் சிவப்பு நிறத்தில் உள்ளன.
மேற்கோள்கள்
பகுப்பு:கரிம சோடியம் உப்புகள் பகுப்பு:நாப்தலீன்சல்போனேட்டுகள் பகுப்பு:1-நாப்தால்கள் பகுப்பு:அசோ சாயங்கள்
வல்லினம் மிகும் இடங்கள்
வல்லினம் மிகும் இடங்கள் என்பது தமிழ் மொழியில் அடுத்தடுத்து இரண்டு சொற்கள் வரும்போது முதல் சொல்லின் (நிலைமொழி) இறுதியில் ஒரு வல்லின எழுத்துச் சேர்வதைக் குறிக்கும். ஒரு நிலைமொழியோடு வருமொழி க, ச, த, ப வருக்க எழுத்துகளில் தொடங்குஞ் சொல்லாக அமையும்பொழுது அவ்வல்லொற்று சிலவிடங்களில் மிகுந்தும் சிலவிடங்களில் மிகாமலும் வரும். இவற்றையறிந்து பயன்படுத்தாமையைச் சந்திப்பிழையெனக் கூறுவர்.
மேற்கோள்கள்
பகுப்பு:தமிழ் இலக்கணம்
பெட்டாலிங் மாவட்டம்
பெட்டாலிங் மாவட்டம் (Petaling District) மலேசியா, சிலாங்கூர் மாநிலத்தில் அமைந்துள்ள ஒரு மாவட்டம் ஆகும். பெட்டாலிங் மாவட்டம் 1974-ஆம் ஆண்டு பிப்ரவரி 1-இல் நிறுவப்பட்டது. அதே நாளில்தான் கோலாலம்பூர் மாநகரம் ஒரு கூட்டர்சு நிலப்பகுதியாக அறிவிக்கப்பட்டது.
இந்த மாவட்டம் மலேசியத் தலைநகரை ஒட்டியுள்ள கிள்ளான் பள்ளத்தாக்கின் நடுவில் அமைந்துள்ளது. இதனால் இந்த மாவட்டத்தில் மிகப்பெரிய ஒரு நகரமயமாக்கல் ஏற்பட்டுள்ளது. 1991-ஆம் ஆண்டு மக்கள் தொகை கணக்கெடுப்பின் படி 633,165 பேர் வசிப்பதாக பதிவு செய்யப்பட்டு உள்ளது.
பொது
2020-ஆம் ஆண்டின் அதிகாரப் பூர்வமான மக்கள் தொகை கணக்கெடுப்பின் படி 2,298,123 மக்கள் இங்கு வசிக்கின்றார்கள். இந்த மாவட்டம் சுமார் 484.32 கிமீ² பரப்பளவைக் கொண்டுள்ளது. ஏராளமான நகர துணைப் பிரிவுகள், பழைய துணை நிர்வாகங்கள் (முக்கிம்) உள்ளன. இவை அனைத்தும் டாமன்சாரா, சுபாங் மற்றும் பெட்டாலிங் போன்ற ஒரே பெயர்களைப் பகிர்ந்து கொள்கின்றன. நிர்வாக குழப்பத்தை அதிகம் சேர்க்கின்றன.
பெட்டாலிங் மாவட்டத்திற்கு ஐந்து வகையான துணைப் பிரிவுகள் உள்ளன. அவையாவன மறு ஒழுங்கமைக்கப்பட்ட நகராட்சி மன்றம், மாவட்ட மன்றத் துணைப்பிரிவுகள், தேர்தல் தொகுதிகள் மற்றும் துணைப்பிரிவுகள் ("முக்கிம்") என்பனவாகும்.
டெமசுகோ மற்றும் ஐ.கே.இ.ஏ ஆகிய விற்பனை நிலையங்கள் உட்பட பல வணிக வளாகங்கள் டாமன்சாரா பகுதி போன்ற பல வளர்ந்து வரும் நகரங்களில் அமைந்துள்ளன. சுபாங் விமான நிலையம், பெட்டாலிங் மாவட்ட அலுவகம் என்பன சுபாங்கில் அமைந்துள்ளன.
மக்கள் தொகை புள்ளிவிவரங்கள் 2010
பின்வரும் பெட்டாலிங் மாவட்ட மக்கள் தொகை புள்ளிவிவரங்கள் மலேசியா 2010 மக்கள் தொகை கணக்கெடுப்பை அடிப்படையாகக் கொண்டது. :
நிர்வாகப் பிரிவுகள்
பெட்டாலிங் மாவட்டம் 4 முக்கிம்களாகப் பிரிக்கப்பட்டுள்ளது. இருப்பினும், இந்த வரையறை வரலாற்று நிர்வாக நோக்கங்களுக்காக மட்டுமே ஆகும். இது நவீன விரைவான வளர்ச்சியையும் 1997-இல் மறுசீரமைப்பையும் பிரதிபலிக்காது. பெட்டாலிங் மாவட்டத்தின் 4 முக்கிம்கள்.
புக்கிட் ராஜா; சுங்கை பூலோ; டாமன்சாரா; பெட்டாலிங்
அரசு
மாவட்டம் மிகவும் நகரமயமாகி உள்ளது. எனவே மாவட்டத்தில் பொது வசதிகளின் நிர்வாகம் மற்றும் பராமரிப்பு என்பன மூன்று உள்ளூர் அரசாங்கங்களுக்குப் பிரித்து வழங்கப்பட்டுள்ளன.
சுபாங் ஜெயா நகராட்சி மன்றம்
சுபாங் ஜெயா நகராட்சி மன்றம் மாவட்டத்தின் தென் பகுதிகளான சுபாங் ஜெயா, யு.இ.பி. சுபாங் ஜெயா (யு.எஸ்.ஜே.), புத்ரா ஹைட்ஸ், பத்து தீகா, பூச்சோங் பகுதிகள் மற்றும் ஸ்ரீ கெம்பாங்கான் போன்ற பகுதிகளுடன் அதன் அதிகார எல்லைக்குள் நிர்வகிக்கிறது.
கல்வி
பெட்டாலிங் மாவட்டக் கல்வி அலுவலகத்தின் கீழ் தேசியக் கல்வி நடைபெறுகின்றது. 2005-ஆம் ஆண்டு நிலவரப்படி இந்த மாவட்டத்தில் உள்ள கல்வி நிலையங்கள்:
எப். கே. துரைசாமி
'''எப். கே. துரைசாமி''' (F. K. Duraisamy) ஓர் இந்திய அரசியல்வாதியும் தமிழக சட்டமன்றத்தின் குடியாத்தம் சட்டமன்றத் தொகுதியின் முன்னாள் உறுப்பினரும் ஆவார். இவர் 1971 ஆவது ஆண்டில் நடந்த தமிழ்நாடு சட்டமன்றத் தேர்தலில், குடியாத்தம் தொகுதியிலிருந்து, திராவிட முன்னேற்றக் கழக சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
கட்டமராஜூ காவியம்
பகவான் ஸ்ரீ கிருஷ்ணர் குடும்பத்தின் வழித்தோன்றல் என கருதப்படும் கட்டமராஜூ மன்னரின் போர் திறமைகள், ஆட்சியில் செய்த நன்மைகளை பற்றிய காவிய பாடல்களே கட்டமராஜூ காவியம் என்று அழைக்கப்படுபவையாகும். இது இம்மன்னரைப் பற்றிய வீரம் மிக்க நாட்டுப்புறக் கதைகளின் தொகுப்பாகும். நீண்ட காலமாக ராயலசீமா பிராந்தியத்தின் நாட்டுப்புற விழாக்கள் மற்றும் கிராம கண்காட்சிகளின் போது இயற்றப்பட்ட, பாடப்பட்ட அல்லது நிகழ்த்தப்பட்ட கதைகளின் தொகுப்பாகும். இது வரை கிட்டத்தட்ட 60க்கும் மேற்பட்ட பனை ஓலை கையெழுத்துப் பிரதிகள், சில கல்வெட்டுகள், மற்றும் செப்புத் தகடு கல்வெட்டுகளில் இந்த கதைகளின் தொகுப்புகள் கூறப்பட்டுள்ளன.
எப். கே. துரைசாமி
மேற்கோள்கள்
பகுப்பு:திராவிட முன்னேற்றக் கழக அரசியல்வாதிகள் பகுப்பு:வேலூர் மாவட்ட மக்கள் பகுப்பு:வாழும் நபர்கள் பகுப்பு:தமிழக அரசியல்வாதிகள்
கட்டமராஜூ காவியம்
சில கல்வெட்டுகளில் பகவான் ஸ்ரீ கிருஷ்ணரின் சுமார் 23 தலைமுறைகள் காணப்பட்டன. எனவே அவர் பகவான் ஸ்ரீ கிருஷ்ணரின் 23 வது தலைமுறை வழித்தோன்றல் என்று நம்பப்படுகிறது, நெல்லூரின் நளமா சித்தியுடன் கடுமையான போரில் ஈடுபட்டு அந்த போரில் வெற்றி பெற்றார். அந்த போர்க் கதை பெரும்பாலும் அறிஞர்களால் சுயாதீனமாக பாடப்படும் பல அத்தியாயங்களால் ஆன பாடல்கள் என்று குறிப்பிடப்படுகிறது. பெரும் போர் நடந்த பிரகாசம் மாவட்டத்தில் உள்ள பாலேறு ஆற்றங்கரையில், ஏராளமான கொல்ல சமூகம் ( யாதவர் ) மற்றும் கம்மவார் சாதியைச் சேர்ந்தவர்கள் கூடி ஆண்டு விழா நிகழ்ச்சி நடத்துவார்கள். அந்த விழாக்களில் இத்தகைய இதிகாச நாயகர்களின் உயிர்களைப் போற்றும் பல்வேறு பாடல்களை பாடி நினைவு கூறுவது வழக்கம். கட்டமராஜூ காவியம் அவற்றில் முக்கியமான ஒன்றாகும்.
காவியம்
13 ஆம் நூற்றாண்டில் கட்டமராஜூ, கடுமையான வறட்சியின் காரணமாக, நெல்லூரின் விளை நிலங்களுக்கு தனது மக்களுடன் குடிபெயர்ந்தார். அங்கு அவர் நெல்லூர் அரசருடன் தனது கால்நடைகளையும் ஆடுகளையும் மேய்ப்பதற்காக உடன்படிக்கை செய்தார். ஒரு தவறான புரிதலின் காரணமாக, உடன்படிக்கை முறிந்து ஒரு மிகப்பெரிய போரில் விளைந்தது. இந்த போரானது பாலேறு ஆற்றங்கரையில் நெல்லூரை ஆண்ட நளமா சித்தியுடன் நிகழ்ந்தது. போர் புரிந்த கனிகிரியில் ஒரு தலைவரான கட்டமராஜூவின் காவியம். இதில் இரு தரப்பிலும் உள்ள பல பெரிய நாயக அந்தஸ்தை கொண்டவர்கள் தங்கள் உயிரை இழந்தனர். அனால் இறுதியில்  கட்டமராஜூ மன்னரே வெற்றி பெற்றார்.
1260-ம் ஆண்டுகளில், கனிகிரி மண்டலத்தில் உள்ள எர்ரகத்தபாடு என்ற பகுதியை அரசாண்ட மனுமசித்திக்கும் கடமராஜுக்கும் இடையே மறுபடியும் ஆபத்தான பகை ஏற்பட்டது. இரண்டு இளவரசர்களும் குறிப்பிட்ட பரந்த புல்வெளிகளை தங்கள் கால்நடைகளுக்கு மேய்ச்சல் இடமாகப் பயன்படுத்துவதற்கான உரிமை குறித்த பிரச்சினையில் ஏற்கனவே பகை இருந்தது. இது இரு தரப்பினரின் கடுமையான சண்டைக்கு வழிவகுத்து பாலேரு ஆற்றின் பஞ்சலிங்கலாவில் இரத்தக்களரி மிக்க போர் நடந்தது. கவிஞர் திக்கண்ணாவின் உறவினரான கட்கா திக்கண்ணா தலைமையிலான மனுமசித்தியின் படைகள் போரில் வெற்றி பெற்றன, இந்த சண்டையும் அதன் விளைவாக நடந்த சண்டையும் "கட்டமராஜூ கதா" என்ற பிரபலமான காவியத்தின் கருப்பொருளாக அமைந்தது. இந்த அழிவுகரமான போருக்குப் பிறகு, முதலாம்ம னுமசித்தி இறந்தார்.
இரண்டாம் மனுமசித்தியின் மரணத்துடன், நெல்லூர் பேரரசு அதன் தனித்துவத்தையும் அதன் அரசியல் முக்கியத்துவத்தையும் இழந்து, இரண்டாம் காகதீய பிரதாபருத்ராவின் ஆட்சியில், நெல்லூர் பகுதி காகதீய பேரரசின் ஒரு பகுதியாக மாறியது. மேலும் இதனால் அடிக்கடி காகத்தியர்களுக்கும் பாண்டியர்களுக்கும் இடையே போர்க்களமாக மாறி பல்வேறு மன்னர்களின் கைகளுக்கு மாறி மாறி சென்றது.
மேற்கோள்கள்
பகுப்பு:ஆந்திரப் பிரதேச வரலாறு பகுப்பு:நெல்லூர் மாவட்டம் பகுப்பு:நாட்டார் வழக்காறுகள் பகுப்பு:நாட்டார் கதைப்பாடல்கள்
ஜான்ஸ் சட்டம்
ஜான்ஸ் சட்டம் (Jones Law) என்று அறியப்படும் பிலிப்பீன்சு சுயாட்சி சட்டம் 1916 ஆகத்து 29 ஆம் நாள் ஐக்கிய அமெரிக்க காங்கிரசால் தோற்றுவிக்கப்பட்டது. 1902 ஆம் ஆண்டின் பிலிப்பீன்சு ஆர்கானிக் சட்டத்திற்குப் பதிலாக ஜான்சு சட்டம் கொண்டுவரப்பட்டது. 1934 ஆம் ஆண்டு வரை இச்சட்டமே பிலிப்பீன்சின் அரசமைப்புச் சட்டமாகவும் செயல்பட்டது. 1934 ஆம் ஆண்டில் டைடிங்சு-மெக்டஃபி சட்டம் கொண்டுவரப்பட்டது. இது பின்னர் பிலிப்பீன்சு பொதுநலவாய அரசை அமைக்கவும், அதன் மூலம் பிலிப்பீனிய விடுதலைக்கும் வழிவகுத்தது. ஜான்சு சட்டத்தின் மூலம் பிலிப்பீனின் முதலாவது மக்களால் தேர்ந்தெடுக்கப்பட்ட சட்டமன்றம் உருவாக்கப்பட்டது.
வெளி இணைப்புகள்
பகுப்பு:பிலிப்பீன்சில் சட்டம்
ஆகஸ்ட் 2007
ஆகஸ்ட் 2007, ஒரு புதன்கிழமை ஆரம்பித்து 31 நாட்களின் பின்னர் ஒரு வெள்ளிக்கிழமை முடிவடைந்தது. தமிழ் நாட்காட்டியின் படி ஆவணி மாதம் ஆகஸ்ட் 17 இல் தொடங்கி செப்டம்பர் 16 இல் முடிவடைந்தது.
இறப்புகள்
பகுப்பு:2007 பகுப்பு:2007 செய்திகள்
சிறிய செயற்கைகோள்
ஒரு சிறிய செயற்கைக்கோள், சிறியளவில் செய்யப்பட்ட மாதிரி செயற்கைக்கோள் அல்லது ஸ்மால்சாட் என்பது குறைவான நிறை மற்றும் அளவு கொண்ட பொதுவாக 1200கிலோவிற்கும் குறைவான எடையுள்ள செயற்கைக்கோள் ஆகும். அத்தகைய அனைத்து செயற்கைக்கோள்களும் "சிறியது" என்று குறிப்பிடப்பட்டாலும், அவற்றை வெகுஜன அடிப்படையில் வகைப்படுத்த பல்வேறு வகைப்பாடுகள் பயன்படுத்தப்படுகின்றன. ஏவுகணை வாகனங்களின் பெரிய பொருளாதாரச் செலவு மற்றும் கட்டுமானத்துடன் தொடர்புடைய செலவுகளைக் குறைக்க செயற்கைக்கோள்களை சிறியதாக உருவாக்கலாம். மினியேச்சர் செயற்கைக்கோள்கள், குறிப்பாக அதிக எண்ணிக்கையில், சில நோக்கங்களுக்காக சிறிய, பெரியவற்றை விட மிகவும் பயனுள்ளதாக இருக்கும் - எடுத்துக்காட்டாக, அறிவியல் தரவு மற்றும் ரேடியோ ரிலே சேகரிப்பு ஆகியவற்றில். சிறிய செயற்கைக்கோள்களின் கட்டுமானத்தில் உள்ள தொழில்நுட்ப சவால்கள் என்பது போதுமான ஆற்றல் சேமிப்பு அல்லது உந்துவிசை அமைப்புக்கான இடமின்மை ஆகியவை அடங்கும்.
பகுத்தறிவுகள்
செயற்கைக்கோள்களை சிறியளவில் செய்வதற்கான ஒரு காரணம் செலவைக் குறைப்பதாகும்; கனமான செயற்கைக்கோள்களுக்கு அதிக உந்துதல் கொண்ட பெரிய ராக்கெட்டுகள் தேவைப்படுகின்றன, அவை அதிக செலவைக் ஏற்படுத்துவன. இதற்கு நேர்மாறாக, சிறிய மற்றும் இலகுவான செயற்கைக்கோள்களுக்கு சிறிய மற்றும் மலிவான ஏவுகணைகள் தேவைப்படுகின்றன மற்றும் சில நேரங்களில் ஒரே ஏவுகணையின் மூலம் பல மடங்குகளில் சிறிய செயற்கைகோள்கள் ஏவப்படலாம். பெரிய ஏவுகணை வாகனங்களில் அதிகப்படியான திறனைப் பயன்படுத்தி, அவை 'முதுகேறல்' மூலம் ஏவப்படலாம். சிறிய செயற்கைக்கோள்கள் மலிவான வடிவமைப்பு மற்றும் வெகுஜன உற்பத்தியை எளிதாக்க அனுமதிக்கின்றன.
சிறிய செயற்கைக்கோள்களை உருவாக்குவதற்கான மற்றொரு முக்கிய காரணம், ஒரு பெரிய செயற்கைக்கோளால் செய்ய முடியாத பணிகளைச் செயல்படுத்துவதற்கான வாய்ப்பாகும்:
வரலாறு
1–50 kg வரம்பில் மட்டும், 2000 முதல் 2005 வரை ஆண்டுதோறும் 15க்கும் குறைவான செயற்கைக்கோள்கள் ஏவப்பட்டன, 2006 இல் 34, பின்னர் 2007 முதல் 2011 வரை ஆண்டுதோறும் 30க்கும் குறைவான எண்ணிக்கையில் ஏவப்பட்டது. இது 2012 இல் மீண்டும் 34 ஆகவும், 2013 இல் 92 ஆகவும் உயர்ந்தது.
ஐரோப்பிய ஆய்வாளர் யூரோகான்சல்ட் 2015-2019 ஆம் ஆண்டில் 500 க்கும் மேற்பட்ட ஸ்மால்சாட்கள் ஏவப்படும் என மதிப்பிடப்பட்டுள்ளது, மேலும் இதன் சந்தை மதிப்பு US$7.4 பில்லியன் எனவும் மதிப்பிடப்பட்டுள்ளது.
2015 ஆம் ஆண்டின் நடுப்பகுதியில், ஸ்மால்சாட்களுக்கு இன்னும் பல வெளியீட்டு விருப்பங்கள் கிடைத்தன, மேலும் இரண்டாம் நிலை பேலோடுகளாக சவாரிகள் அளவு அதிகமாகி, குறுகிய அறிவிப்பில் திட்டமிடுவது எளிதாகிவிட்டது.
சிறிய செயற்கைக்கோள்கள்
"சிறிய செயற்கைக்கோள்", அல்லது சில நேரங்களில் "மினிசெயற்கைக்கோள்", பெரும்பாலும் 100 and 500 kg இடையே ஈரமான நிறை (எரிபொருள் உட்பட) கொண்ட செயற்கைக்கோளைக் குறிக்கிறது.,  ஆனால் மற்ற பயன்பாட்டில் 500 kg க்கு கீழ் உள்ள செயற்கைக்கோள் என்று பொருள்.
சாத்தங்குடி லெட்சுமி நாராயண பெருமாள் கோயில்
சாத்தங்குடி லெட்சுமி நாராயண பெருமாள் கோயில் தமிழ்நாட்டில் தஞ்சாவூர் மாவட்டம், சாத்தங்குடி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. புரட்டாசி மாதம் சனிக்கிழமை முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சிறிய செயற்கைகோள்
சிறிய செயற்கைக்கோள் ஏவுதல் வாகனம்
ஸ்மால்சாட்கள் பாரம்பரியமாக பெரிய வெளியீட்டு வாகனங்களில் இரண்டாம் நிலை ஏவுச்சுமையாக(ஆங்:) ஏவப்பட்டாலும், தற்போது பல நிறுவனங்கள் ஸ்மால்சாட் சந்தையை குறிவைத்து அறிமுகப்படுத்தும் வாகனங்களை உருவாக்கி வருகின்றன அல்லது உருவாக்கியுள்ளன. குறிப்பாக, இரண்டாம் நிலை ஏவுச்சுமை முன்னுதாரணமானது தனித்துவமான சுற்றுப்பாதை மற்றும் ஏவுதல் நேரத் தேவைகளைக் கொண்ட பல சிறிய செயற்கைக்கோள்களுக்குத் தேவையான தனித்தன்மையை வழங்கவில்லை.
ஸ்மால்சாட் வெளியீட்டு வாகனங்களை வழங்கும் நிறுவனங்கள் பின்வருவன:
மைக்ரோசாட்லைட்டுகள்
"மைக்ரோசாட்லைட்" அல்லது "மைக்ரோசாட்" என்ற சொல் பொதுவாக 10 and 100 kg வரை ஈரமான நிறை கொண்ட செயற்கைக் கோளின் பெயருக்குப் பயன்படுத்தப்படுகிறது. இருப்பினும், இது உத்தியோகபூர்வ அறிவிப்பு அல்ல, சில சமயங்களில் அந்தச் சொற்கள் அதைவிடப் பெரிய அல்லது அதைவிட சிறிய செயற்கைக்கோள்களைக் குறிக்கலாம் (எ.கா. 1 - 50 kg ). சில நேரங்களில், இந்த வகையான சில செயற்கைக்கோள்களின் வடிவமைப்புகள் அல்லது முன்மொழியப்பட்ட மைக்ரோசாட்லைட்டுகள் வடிவமைப்புகள் ஒன்றாக அல்லது அமைப்பாக செயல்படுகின்றன. சில நேரங்களில் "சிறிய செயற்கைக்கோள்" அல்லது "ஸ்மால்சாட்" என்ற பொதுவான வார்த்தையும்  ,"சாட்லெட்" எனப் பயன்படுத்தப்படுகிறது.
நானோ செயற்கைக்கோள்கள்
thumb| ஆகஸ்ட் 2021 இல் நானோ செயற்கைக்கோள்கள் ஏவப்பட்டது, திட்டமிடப்பட்டது மற்றும் கணிக்கப்பட்டது "நானோசாட்லைட்" அல்லது "நானோசாட்" என்ற சொல் 1 and 10 kg வரை ஈரமான நிறை கொண்ட செயற்கை செயற்கைக்கோளுக்குப் பயன்படுத்தப்படுகிறது. இந்த வகைகளின் வடிவமைப்புகள் மற்றும் முன்மொழியப்பட்ட வடிவமைப்புகள் தனித்தனியாக ஏவப்படலாம், அல்லது அவை பல நானோ செயற்கைக்கோள்கள் ஒன்றாக வேலை செய்யும் அல்லது அமைப்பாக்கத்தில் இருக்கலாம், சில சமயங்களில் "செயற்கைக்கோள் திரள்" அல்லது " பின்னமான விண்கலம் " என்ற சொல் பயன்படுத்தப்படலாம். சில வடிவமைப்புகளுக்கு தரைக் கட்டுப்பாட்டாளர்களுடன் தொடர்புகொள்வதற்கு அல்லது நானோ செயற்கைக்கோள்களை ஏவுவதற்கும் நறுக்குவதற்கும் ஒரு பெரிய "அம்மா" செயற்கைக்கோள் தேவைப்படுகிறது. ஆகஸ்ட் 2021 வரை 1600 நானோ செயற்கைக்கோள்கள் ஏவப்பட்டுள்ளன.
ஒரு கியூப்சாட் என்பது ஒரு பொதுவான வகை நானோ செயற்கைக்கோள் ஆகும், இது 10 செமீ × 10 செமீ × 10 செ.மீ., இன் மடங்குகளின் அடிப்படையில் கனசதுர வடிவில் நிறையினைப் பொருத்தளவில் 1.33 kg மிகாமல் கட்டப்பட்டது. 1999 ஆம் ஆண்டில் கலிபோர்னியா பாலிடெக்னிக் ஸ்டேட் யுனிவர்சிட்டி மற்றும் ஸ்டான்போர்ட் பல்கலைக்கழகத்தின் கூட்டுக் குழுவால் கியூப்சாட் கருத்துரு உருவாக்கப்பட்டது, மேலும் க்யூப்சாட்-பாணி நானோசாட்லைட்டை வெளியிடத் திட்டமிடும் எவரும் பயன்படுத்துவதற்கான விவரக்குறிப்புகள் இந்தக் குழுவால் பராமரிக்கப்படுகின்றன.
பிகோ செயற்கைகோள்கள்
"பிகோசாட்லைட்" அல்லது "பிகோசாட்" ( பைக்கோசாட் தொடரின் மைக்ரோசாட்லைட்டுகளுடன் குழப்பமடையக்கூடாது) பொதுவாக 0.1 and 1 kg இடையே ஈரமான நிறை கொண்ட செயற்கை செயற்கைக்கோள்களுக்குப் பயன்படுத்தப்படுகிறது., இது சில சமயங்களில் 1 கீழ் உள்ள செயற்கைக்கோளைக் குறிக்கப் பயன்படுகிறது. ஏவுதள எடையில் கிலோ. மீண்டும், இந்த வகைகளின் வடிவமைப்புகள் மற்றும் முன்மொழியப்பட்ட வடிவமைப்புகள் பொதுவாக பல பைக்கோசெட்லைட்டுகள் ஒன்றாக அல்லது உருவாக்கத்தில் செயல்படுகின்றன (சில நேரங்களில் "திரள்" என்ற சொல் பயன்படுத்தப்படுகிறது). சில வடிவமைப்புகளுக்கு தரைக் கட்டுப்பாட்டாளர்களுடன் தொடர்புகொள்வதற்கு அல்லது பைக்கோசெட்லைட்டுகளுடன் ஏவுவதற்கும் நறுக்குவதற்கும் ஒரு பெரிய "அம்மா" செயற்கைக்கோள் தேவைப்படுகிறது.
தொழில்நுட்ப சவால்கள்
சிறிய செயற்கைக்கோள்களுக்கு பொதுவாக புதுமையான உந்துவிசை, அணுகுமுறை கட்டுப்பாடு, தகவல் தொடர்பு மற்றும் கணக்கீட்டு அமைப்புகள் தேவைப்படுகின்றன.
பெரிய செயற்கைக்கோள்கள் பொதுவாக உந்துவிசை மற்றும் மனோபாவக் கட்டுப்பாட்டிற்கு மோனோபிரோபெல்லன்ட்கள் அல்லது பைப்ரோபெல்லன்ட் எரிப்பு அமைப்புகளைப் பயன்படுத்துகின்றன; இந்த அமைப்புகள் சிக்கலானவை மற்றும் வெப்பத்தை சிதறடிக்க மேற்பரப்பு பகுதிக்கு குறைந்தபட்ச அளவு அளவு தேவைப்படுகிறது. இந்த அமைப்புகள் பெரிய சிறிய செயற்கைக்கோள்களில் பயன்படுத்தப்படலாம், மற்ற மைக்ரோ/நானோசாட்கள் மின்சார உந்துவிசை, சுருக்கப்பட்ட வாயு, பியூட்டேன் அல்லது கார்பன் டை ஆக்சைடு போன்ற ஆவியாக்கக்கூடிய திரவங்கள் அல்லது எளிமையான, மலிவான மற்றும் அளவிடக்கூடிய பிற புதுமையான உந்துவிசை அமைப்புகளைப் பயன்படுத்த வேண்டும்.
சிறிய செயற்கைக்கோள்கள் UHF, VHF, S-band மற்றும் X-பேண்ட் ஆகியவற்றில் வழக்கமான ரேடியோ அமைப்புகளைப் பயன்படுத்தலாம், இருப்பினும் பெரிய செயற்கைக்கோள்களுடன் ஒப்பிடும்போது மிகவும் புதுப்பித்த தொழில்நுட்பத்தைப் பயன்படுத்தி சிறியதாக மாற்றப்படுகின்றன. நானோசாட்கள் மற்றும் சிறிய மைக்ரோசாட்கள் போன்ற சிறிய செயற்கைக்கோள்கள் பெரிய வழக்கமான ரேடியோ டிரான்ஸ்பாண்டர்களுக்கு மின்சாரம் அல்லது நிறை இல்லாதிருக்கலாம், மேலும் லேசர் ரிசீவர்கள், ஆண்டெனா வரிசைகள் மற்றும் செயற்கைக்கோள்-செயற்கைக்கோள் தொடர்பு நெட்வொர்க்குகள் போன்ற பல்வேறு சிறிய அல்லது புதுமையான தகவல் தொடர்பு அமைப்புகள் முன்மொழியப்பட்டுள்ளன. இவற்றில் சில நடைமுறையில் நிரூபிக்கப்பட்டுள்ளன.
வெளி இணைப்புகள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
மக்னா யானை
மரபணு குறைபாட்டால் தந்தம் வளராத தன்மையோடு பிறக்கும் ஆசிய ஆண் யானைகள் மக்னா யானை எனப்படுகின்றன. மனிதர்களில் சிலரைப் போல, மூன்றாம்பாலினமாக பிறந்த யானைகள்தான் மக்னா என்று அழைப்பர். காடுவாழ் மக்கள் இதனை மோழ யானை என்கிற பெயரில்தான் குறிப்பிடுகின்றனர். தந்தம் கொண்ட ஆண் யானைகளுடன் மட்டுமே பெண் யானகள் இணை சேருகின்றன. தந்தம் இல்லாத மக்னா யானைகளுடன் பெண் யானைகள் இணை சேர்வதில்லை. மற்றும் இவற்றை ஆண் யானைகள் தங்கள் கூட்டத்தில் சேர்ப்பதில்லை. தந்தமற்ற மக்னா யானைகள் பிற பெண் மற்றும் ஆண் யானைகளின் கூட்டங்களிலிருந்து விலக்கி வைக்கப்படுவதால், இவைகள் தனியாக வாழ்கின்றன என விலங்கியல் ஆர்வலர்கள் கூறுகிறார்கள். தந்தமற்ற மக்னா யானையால், எந்தக்கூட்டத்திலும் சேர்ந்து வாழ முடியாததால் இவை மூர்க்கத்தனத்தனமாக நடந்து கொள்ளும். பல சமயங்களில் எதிர்ப்படும் மனிதர்களையும் மற்ற உயிரினங்களையும் தாக்கும் குணம் கொண்டவையாக இருக்கும் என்கிறார்கள் யானை ஆர்வலர்கள். மிகவும் மூர்க்கத்தனமான மக்னா யானையை, வனத்துறையினர் கும்கி யானைகளின் உதவியுடன் பிடித்து யானை முகாம்களில் வளர்க்கும் போது இயல்பாக காணப்படுகின்றன.
மக்னா யானையின் தோற்றம்
தந்தமுள்ள ஆண் யானையை விட, மக்னா யானையின் தலைப்பகுதியும், நெற்றிப் பகுதியும் நன்கு பெரிதாக இருக்கும். வாலிற்குக் கீழே சற்று புடைத்த நிலையிலிருக்கும் தோற்றத்துடன் காணப்படும். பெண் யானைக்கு அந்த இடம் உள் வாங்கி குழி போன்ற அமைப்பில் இருக்கும். மக்னாவானது, சாதாரணமான ஆண் யானைகளை விட, பலமுள்ளதாகவும், கொஞ்சம் பெரியதாகவும் காணப்படும். தந்தம் இல்லாத நிலையில் கூட, உடல் வலிமை கூடியதான உடலமைப்பை இயற்கை மக்னா யானைக்கு வழங்கியுள்ளது.
வெளி இணைப்புகள்
பகுப்பு:யானைகள்
சத்தர்பூர் சட்டமன்றத் தொகுதி (ஜார்க்கண்டு)
சத்தர்பூர் சட்டமன்றத் தொகுதி என்பது ஜார்க்கண்டின் சட்டமன்றத்துக்கான தொகுதியாகும். இது பலாமூ மக்களவைத் தொகுதிக்கு உட்பட்டது.
பகுதிகள்
இந்த தொகுதியில் கீழ்க்காணும் பகுதிகள் சேர்க்கப்பட்டுள்ளன.
சான்றுகள்
பகுப்பு:ஜார்க்கண்டின் சட்டமன்றத் தொகுதிகள் பகுப்பு:பலாமூ மாவட்டம்
ஆ. கோவிந்தசாமி (முகையூர்)
'''ஆ. கோவிந்தசாமி' (A. Govindasamy'') என்பவர் இந்திய அரசியல்வாதியும் தமிழ்நாடு முன்னாள் சட்டமன்ற உறுப்பினரும் அமைச்சரும் ஆவார். இவர் கடலூர் மாவட்டம் வண்ணாரப்பாளையம் பகுதியினைச் சார்ந்தவர். கோவிந்தசாமி பள்ளிக் கல்வியினை கடலூர் நகராட்சி உயர்நிலைப் பள்ளியில் பயின்றுள்ளார். திராவிட முன்னேற்றக் கழக உறுப்பினரான, கோவிந்தசாமி 1952, 1957 ஆண்டுகளில் நடைபெற்ற சட்டமன்றத் தேர்தலில் வளவனூர் சட்டமன்றத் தொகுதியிலிருந்தும் 1967ஆம் ஆண்டில் நடைபெற்ற தமிழகச் சட்டப்பேரவைத் தேர்தலில் முகையூர் சட்டமன்றத் தொகுதி திமுக வேட்பாளராகப் போட்டியிட்டு சட்டமன்ற உறுப்பினரானார். 1967ஆம் ஆண்டு அண்ணாதுரையின் தலைமையில் அமைந்த தமிழக அமைச்சரவையில் இவர் விவசாய துறை அமைச்சராகப் பணியாற்றினார். இவரது துணைவியார் ஏ. ஜி. பத்மாவதியும் இவரது மகன் ஏ. ஜி. சம்பத்தும் தமிழ்நாடு சட்டப்பேரவை உறுப்பினராகப் பின்னாளில் பணியாற்றினர். கோவிந்தசாமியின் கல்விப் பங்களிப்பினைப் போற்றும்விதமாக திண்டிவனத்தில் துவங்கப்பட்ட அரசு கலை அறிவியல் கல்லூரி, திரு ஆ. கோவிந்தசாமி அரசு கலைக் கல்லூரி எனப் பெயரிடப்பட்டது.
மேற்கோள்கள்
பகுப்பு:கடலூர் மாவட்ட நபர்கள் பகுப்பு:திராவிட முன்னேற்றக் கழக அமைச்சர்கள் பகுப்பு:1 ஆவது தமிழ்நாடு சட்டமன்ற உறுப்பினர்கள் பகுப்பு:2 ஆவது தமிழ்நாடு சட்டமன்ற உறுப்பினர்கள் பகுப்பு:4 ஆவது தமிழ்நாடு சட்டமன்ற உறுப்பினர்கள்
சந்திரமானம்
காலக் கணிப்பில் சந்திரனுடைய இயக்கத்தை அடிப்படையாக வைத்துக் காலத்தைக் கணிக்கும் முறை சந்திரமானம் எனப்படும்.
சந்திர மாதம்
சந்திரன் பூமியை முழுமையாகச் சுற்றிவர எடுக்கும் காலம் ஒரு சந்திர மாதம் ஆகும். இவ்வாறு சுற்றி வரும் போது பூமியிலிருந்து பார்ப்பவர்களுக்குச் சந்திரன் முற்றாகவே தெரியாத ஒரு நிலையிலிருந்து படிப்படியாக வளர்வது போல் தோற்றமளித்து முழு வட்டமாகத் தெரியும் நிலைக்கு வரும். பின்னர் அதன் உருவம் தேய்ந்து மீண்டும் முற்றும் தெரியாத நிலைக்கு வரும். இவ்வாறு முற்றும் தெரியாத நிலையுள்ள நாள் அமாவாசை எனப்படும். முழுமையாகத் தெரியும் நாள் பூரணை என்று அழைக்கப்படும். சந்திரன் பூமியை இவ்வாறு தொடர்ந்து சுற்றி வருவதனால் அமாவாசையும் பூரணையும் மாறி மாறி வருகின்றன. இரண்டு அடுத்தடுத்து வரும் அமாவாசைகளுக்கு இடப்பட்ட காலமும், அவ்வாறான இரண்டு பூரணைகளுக்கு இடைப்பட்ட காலமும் சமனான அளவு கொண்டவை. இந்தக் கால அளவு சந்திரன் பூமியை ஒரு முறை சுற்றிவர எடுக்கும் காலமான 29 நாட்கள் 12 மணி 44 நிமிடங்கள் 03 விநாடிகள் ஆகும். சந்திர மாதத்தைக் பயன்படுத்தும் முறைகளில் மாதத் தொடக்கம் கொள்வதில் இரண்டு முறைகள் கையாளப்படுகின்றன. ஒரு முறையில் அமாவாசையை மாதத் தொடக்கமாகக் கொள்ள, மற்ற முறை பூரணையை மாதத்தொடக்கமாகக் கொள்கிறது. முதல் முறை அமாந்த முறை என்றும், இரண்டாவது பூர்ணிமாந்த முறை என்றும் வழங்கப்படுகிறது.
வெளியிணைப்புகள்
பகுப்பு:காலக்கணிப்பு முறைகள் பகுப்பு:இந்துக் காலக் கணிப்பு முறை
அகோலா
அகோலா (ஆங்கிலம்:Akola), இந்தியாவின் மகாராஷ்டிரம் மாநிலத்தில் அமைந்துள்ள அகோலா மாவட்டத்தில் உள்ள மாநகராட்சி ஆகும்.
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 501 மீட்டர் (1643 அடி) உயரத்தில் இருக்கின்றது.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 399,978 மக்கள் இங்கு வசிக்கின்றார்கள். இவர்களில் 52% ஆண்கள், 48% பெண்கள் ஆவார்கள். அகோலா மக்களின் சராசரி கல்வியறிவு 75% ஆகும், இதில் ஆண்களின் கல்வியறிவு 80%,  பெண்களின் கல்வியறிவு 71% ஆகும். இது இந்திய தேசிய சராசரி கல்வியறிவான 59.5% விட கூடியதே. அகோலா மக்கள் தொகையில் 13% ஆறு வயதுக்குட்பட்டோர் ஆவார்கள்.
இணைப்புகள்
பகுப்பு:மகாராட்டிர மாநிலத்திலுள்ள ஊர்களும் நகரங்களும் பகுப்பு:அகோலா மாவட்டம் பகுப்பு:மகாராட்டிரத்தில் உள்ள மாநகராட்சிகள்
பேரழிவு நிவாரணத்திற்கான தொலைத்தொடர்புகள்
பேரழிவு நிவாரண உதவிக்கான தொலைத்தொடர்புகள் (Telecommunications for Disaster Relief (TDR) என்பது பன்னாட்டுத் தொலைத்தொடர்பு ஒன்றியத்தால் ஏற்படுத்தப்பட்ட ஒரு திட்டமாகும். இத்திட்டம் நெருக்கடி நிலைகளில், தகவல் தொடர்பு எளிதில் கிடைக்ககூடிய வகையில் உலகளவில் இணைந்து செயலாற்றும் வகையில் விரிவாக்கப்பட்டுள்ளது. 2004 இந்தியப் பெருங்கடல் நிலநடுக்கமும் ஆழிப்பேரலையால் இந்தோனேசியாவில் பெரும் அழிவுகள் ஏற்பட்டன. இத்தூண்டுதல் தான் இத்திட்டம் நிறுவுவதற்கு காரணமாக அமைந்தது.
TDR  க்காக ITU  +888 என்ற நாட்டிற்கான குறியீட்டை ஒதுக்கியது. மனிதாபிமானப் பணிகளை ஒருங்கிணைக்கும் ஐக்கிய நாடுகளின் அலுவலகத்தால் TDR நிர்வகிக்கப்படுகிறது. எண்கள் ஒரு குறிப்பிட்ட நிவாரண நடவடிக்கையின் காலத்திற்கு மட்டுமே ஒதுக்கப்படுகின்றன. மேலும் ஒரு எதிர்கால நிகழ்வுக்காக மீண்டும் பயன்படுத்தப்படலாம்.
வெளி இணைப்புகள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:தொலைத்தொடர்பு பகுப்பு:பேரிடர் மேலாண்மை நடவடிக்கைகள்
போல்செவிக்
போல்செவிக் போல்ஷெவிக், போல்சுவிக் (большевик Bolshevik) என்பது மார்க்சிய ரசிய சமூக ஜனநாயக தொழிற்கட்சியின் ஒரு குழுவும் பின்னர் அப்பெயரால் அறியப்பட்ட ரசிய நாட்டின் ஒரு கட்சியுமாகும். 1903ஆம் ஆண்டு நடைபெற்ற கட்சியின் இரண்டாம் கூட்டத்தில் மார்க்சிய ரசிய சமூக ஜனநாயக தொழிற்கட்சி பிளவடைந்தது. லெனினாலும் அலெக்சாந்தர் பக்தனோவாலும் தொடங்கப்பட்ட இக்குழுவே சோவியத் ஒன்றியத்தின் கம்யூனிசக் கட்சியாக உருவெடுத்தது. 1917ம் ஆண்டு ரசியப்புரட்சியை முன்னின்று நடத்தி சோவியத் ஒன்றியம் உருவாக மூலமாகவும் அமைந்தது.
உருவாக்கம்
1917ம் ஆண்டு ரசியப்புரட்சிக்குப் பிந்தைய இடைக்கால ரசிய அரசின் முதலமைச்சராக சமூகபுரட்சிக் கட்சியின் கெரன்ஸ்கி ஆனார். அவருடைய முதலாளிகள் வர்க்கத்திற்கு ஆதரவான மனப்போக்கினை லெனின் வெறுத்தார். தனது தாய்க் கட்சியான மார்க்சிய ரஷிய சமூக ஜனநாயக தொழிற்கட்சியில் இருந்து பிரிந்து ரஷிய சமூக ஜனநாயக தொழிற்கட்சி (போல்செவிக்ஸ்) எனும் கட்சியைத் தொடங்கினார். இது மக்களால் போல்செவிக் கட்சி என அழைக்கப்பட்டது. தொழிலாளர் நலன்களுக்காகச் செயல்படக் கூடிய கட்சி போல்செவிக் கட்சிதான் என்று மக்களை உணரவைத்தார். ஆட்சிக்கு எதிரான தொழிலாளிகளின் புரட்சிக்குப்பிறகு கெரன்ஸ்சியின் அரசு கலைக்கப்பட்டு லெனின் அப்பதவியில் அமர்ந்தார்.
1952ஆம் ஆண்டில், 19ஆம் கட்சிக் கூட்டத்தில் ஸ்டாலினின் பரிந்துரைப்படி, போல்செவிக் கட்சி சோவியத் ஒன்றியத்தின் கம்யூனிசக் கட்சி எனப்பெயர் மாற்றம் செய்யப்பட்டது.
சான்றுகள்
பகுப்பு:சோவியத் ஒன்றியம்
செப்டம்பர் 2007
செப்டம்பர் 2007 2007 ஆம் ஆண்டின் ஒன்பதாவது மாதமாகும். இம்மாதம் ஒரு சனிக்கிழமை ஆரம்பித்து 30 நாட்களின் பின்னர் ஒரு ஞாயிற்றுக்கிழமை முடிவடையும். தமிழ் நாட்காட்டியின் படி புரட்டாசி மாதம் செப்டம்பர் 17 இல் தொடங்கி அக்டோபர் 17 முடிவடைகிறது.
வீ. செந்தில்வேலு முதலியார்
சித்தாந்தம், திருமுறை நூல்கள் பலவற்றைப் பதிப்பித்து வெளியிட்டவர் வீ. செந்தில்வேலு. சைவ சித்தாந்த அட்டாவதானியாக விளங்கிய இவர், திருமுறைப் பதிப்பாளர், திருப்பணி அறச்செல்வர் என்றெல்லாம் பாராட்டப் பெற்றார்.
பிறப்பும் இளமையும்
சென்னை மயிலாப்பூரில், சர்க்கரை எனும் கோத்திரத்தைச் சார்ந்தவர்கள் வாழ்ந்துள்ளனர். அம்மரபில் வாழ்ந்த வீராச்சாமி- காமாட்சி அம்மையாருக்குப் புதல்வராய் 1842 ஆம் ஆண்டு பிறந்தார். இளம்பருவத்தில் பள்ளிக் கல்வியை முடித்த அவர், அக்கவுண்ட் தேர்வு எழுதி, சென்னைக் கோட்டையில் இராணுவக் கணக்கராகப் பணியாற்றினார். பணியாற்றிக் கொண்டே, காஞ்சிபுரம் ஏகாம்பர சிவயோகிகள்என்பாரிடம் சைவசித்தாந்தமும், திருமுறைகளும் கற்றுக்கொண்டார்.
திருக்கோயில் பணிகள்
இவர் திருக்கோயில் திருப்பணிகள் செய்வதில் ஆர்வம் கொண்டிருந்தார். பல்வேறு புதிய திருக்கோயில்களையும் பலரின் உதவியால் தோற்றுவித்தார். திருவொற்றியூரில் சண்முக விநாயகர் திருக்கோயில், ஈஞ்சம்பாக்கத்தில் கணபதி திருக்கோயில், திருப்போரூரில் செல்வ விநாயகர் கோயில், பாக்கம் கிராமத்ததில் ஆனந்த கணேசர் திருக்கோயில் ஆகியவை இவரின் அரிய முயற்சியால் உருவானவை. பல்வேறு திருக்கோயில் திருவிழாக்களை இவரே முன்னின்று நடத்தி, அங்குத் தெய்வத்தமிழ்ச் சொற்பொழிவுகளையும் நிகழ்த்தினார். சென்னை தங்கச்சாலைத்தெரு சிவசுப்பிரமணியர் திருக்கோவில் கார்த்திகை விழா, திருவொற்றியூர்த் திருக்கோயில் சங்கிலி நாச்சியார்- சுந்தரமூர்த்தி நாயனார் விழா முதலிய பல விழாக்களைத் தொடர்ந்து நடத்தியுள்ளார்.
பாராட்டுகள்
திருவாவடுதுறை ஆதீனம், திருப்பனந்தாள் காசிமடம் ஆகிய மடாலயங்களில் பாராட்டும், பரிசும் பெற்றுள்ளார். திருமுறைப் பணிகள் பல ஆற்றியுள்ளதால் தமிழறிஞர்கள் இவரைத் திருமுறைச் செல்வர் என்று போற்றியுள்ளார்கள்.
இறப்பு
தமிழ் மொழிக்கும் சைவ சமயத்திற்கும் புத்துயிர் தந்த அறிஞர் செந்தில்வேலு முதலியார், தமது 69 ஆவது வயதில் 1911 ஆம் ஆண்டு காலமானார்.
உசாத்துணை
பெரியப்பெருமாள்- தமிழ் வளர்த்த நல்லறிஞர்கள் - பெரியப் பெருமாள்,மதிநிலையம்- பக்கம்-94.
பார்பாரா பவுல்சன்
பார்பாரா பவுல்சன் (Barbara Paulson) (பிறப்பு: ஏப்பிரல் 11, 1928) நாசாவின் தாரைச் செலுத்த ஆய்வகத்தின் முன்னாள் மாந்தக் கணிப்பாளர் ஆவார். அந்த ஆய்வகம் பணியில் அமர்த்திய முதல் பெண் அறிவியலாளரும் இவரே. இவர் தாரச் செலுத்த ஆய்வகத்தில் முதலில்1948 இல் கணிதவியலாளராகச் சேர்ந்தார். இவர் ஏவூர்தி தடக் கணக்கீடுகளைக் கையால் செய்யலானார்.
வாழ்க்கைப்பணி
இவர் தாரைச் செலுத்த ஆய்வகத்தில் மாந்தக் கணிப்பாளராக 1948 இல் சேர்ந்தார். அங்கு ஏவூர்தித் தடத்தின் கணக்கீடுகளைச் செய்தார். Inஐவர் தேட்டக்கலம்-1 இன் ஏவும் குழுவில் 1958 இல் சேர்ந்தார். இது சோவியத் ஒன்றியத்துடனான விண்வெளிப் போட்டியில் ஏவிய முதல் ஏவூர்தியாகும். இவர் தன் பணியினை மிகவும் அருகிய கருவிகளைக் கொண்டே செய்தார். ஓரெழுதுகோல், ஒளிமேடை, வரைபடத்தாள் மட்டுமே பயன்படுத்தினார்.
அறுதியாக இவர் அந்த ஆய்வக மேற்பார்வையாளர் ஆனார்.
ஏற்பும் தகைமையும்
பவுல்சன் 1993 இல் ஓய்வு பெற்றார். நதாலியா கோல்ட் 2016 இல் ஏவூர்திப் பெண்களின் எழுச்சி Rise of the Rocket Girls, எனும் நூலைப் பவுல்சன் பற்றியும் பிற நாசாவின் பெண் பணியாளர்களைப் பற்றியும் எழுதி வெளியிட்டார்.
பாக்கித்தானில் பாலியல் வல்லுறவு
பாக்கித்தானில் பாலியல் வல்லுறவு (Rape in Pakistan) என்பது ஒரு குற்றச் செயலாகும். இதற்கு பாக்கித்தான் சட்டங்களின் கீழ் மரணதண்டனையோ அல்லது பத்து முதல் இருபத்தைந்து ஆண்டுகள் வரை சிறைத்தண்டனையோ விதிக்கப்படும். குழு பாலியல் வல்லுறவு தொடர்பான வழக்குகளுக்கு, மரண தண்டனையோ அல்லது ஆயுள் தண்டனையோ விதிக்கப்படும். பாக்கித்தானில் வன்புணர்வு வழக்குகளை விசாரிக்க டிஎன்ஏ சோதனையும், பிற அறிவியல் சான்றுகளும் பயன்படுத்தப்படுகின்றன.